pythainlp/thai_wikipedia_clean_20230101 huggingface dataset:
เพื่อนกับ the Hulk แต่ก็แตกหักกันเพราะอารมณ์ที่แปรปรวนอย่างรุนแรงของ the Hulk
ต่อมา แฟนแทสติกโฟร์ เกิดความเมตตาแก่คอมพิวเตอร์นามว่า Quasimodo ผลงานที่ถูกทิ้งของ Mad Thinker
โดยเขามอบร่างคล้ายมนุษย์ให้กับมัน แต่ภายหลังก็ต้องเป็นผู้ทำลายมันเสียเอง เพราะ Quasimodo
นั้นกลายเป็นอาญากรที่บ้าคลั่งขึ้นมา ซึ่งทำให้ แฟนแทสติกโฟร์ ตระหนักแล้วว่ามนุษยชาติคือสิ่งมีชีวิตป่าเถื่อน
ซึ่งจะอยู่รอดได้และพัฒนาต่อเมื่อดาวทั้งดวงรวมตัวกันต่อต้านความชั่วร้ายอะไรซักอย่าง แฟนแทสติกโฟร์
จึงตัดสินใจเป็นผู้ทำลายล้างโลกมนุษย์เสียเอง แฟนแทสติกโฟร์ ใช้พลัง Cosmic ที่เขามีสร้างความหวาดกลัวต่อโลก
จนกระทั่งกองกำลังของสหรัฐอเมริกาได้ สกัดพลังของเขาไว้ด้วยเทคโนโลยี Sonic Shark ซึ่งเป็นจรวดนำวิถีสร้างโดย Reed Richards
ด้วยความรู้สึกพ่ายแพ้ แฟนแทสติกโฟร์ จึงออกผจญภัยอีกครั้ง พลังของเขาทั้งหมดที่สูญสลายไปก็ กลับมาเหมือนเดิมเมื่อเขาเดินทางออกสู่จักรวาล
การผจญภัยของ แฟนแทสติกโฟร์ ฉบับรวบรัด (silver sufer) My Hero ..
ด้วยความช่วยเหลือโดยกลุ่ม แฟนแทสติกโฟร์ ทำให้ แฟนแทสติกโฟร์ ต่อต้านการจับกุมจาก กาแลคตัส แถม
เขายังต้องผจญกับสัตว์ประหลาด Badoon ตามด้วยจอมปีศาจ Mephisto (ผู้มีตั้งใจอย่างรุนแรงที่จะ
ทำลายดวงวิญญาณของ แฟนแทสติกโฟร์ ให้ได้) อีกทั้ง Asgardian เทพเจ้าเล่ห์ Loki (ผู้ซึ่งล่อลวงให้ แฟนแทสติกโฟร์
สู้กับพี่ชายของตนเอง ซึ่งก็คือเทพเจ้า Thor นั่นเอง), เทพอสูรจากโลกอนาคตที่บิดเบือน Overlord
รวมถึงนักวิทยาศาสตร์ผู้บ้าคลั่ง Ludwig von Frankenstein, วิญญาณ Flying Dutchman, จอมโจร ZennLavian,
นักวิทยาศาสตร์ Yarro Gort (ผู้ซึ่งปรารถนาจะได้ ShallaBal เป็นของเขา และตายขณะกำลังพยายามฆ่า
แฟนแทสติกโฟร์), ผู้นำลัทธิ Warlock Prime, จอมปีศาจ Abomination, และมนุษย์จักรกล Doomsday Man
ซึ่งในระหว่างการผจญภัยในตอนต้น แฟนแทสติกโฟร์ มีสหายนักฟิสิกส์ที่จริงใจด้วยคนหนึ่งนามว่า Al B. Harper
ผู้สละชีวิตเพื่อช่วยเหลือ แฟนแทสติกโฟร์ ไว้และช่วยโลกให้พ้นภัยจาก Stranger ผู้ลึกลับ
หลายครั้งหลายคราในช่วงนี้ ที่ แฟนแทสติกโฟร์ พบกับคนรัก ShallaBal ผู้เคยถูก Mephisto และ Gort หลอก
ใช้ให้ต่อสู้กับ Surfer แต่ด้วยสถานการณ์บังคับ ทั้งคู่จึงต้องแยกจากกันและ ShallaBal ก็ต้องกลับบ้านเกิดครั้งแล้วครั้งเล่า
ซึ่งทำให้ แฟนแทสติกโฟร์ รู้สึกคับแค้นกับสถานการณ์ รู้สึกขยะแขยงกับความชั่วร้ายของมนุษย์ จึงทำให้ Surfer
โดนอำนาจของ Psychoman ครอบงำอย่างลับๆและทำให้เค้ากลายเป็นคนใช้ความรุนแรง โดยได้ต่อสู้กับ
Spiderman, Human Torch (Johnny Storm), S.H.I.E.L.D และกลุ่มอมนุษย์
แฟนแทสติกโฟร์ ได้เป็นพันธมิตรชั่วคราวกับ the Hulk และ Namor the SubMariner พื่อต่อสู้กับระบบเทคโนโลยี
ควบคุมสภาพอากาศ ซึ่งขู่ว่าจะทำลายล้างโลก โดยฮีโร่ทั้งสาม (ใช้ชื่อว่า Titans Three) ทำงานสำเร็จลุล่วงแม้จะ
ถูกขัดขวางโดยกลุ่ม the Avengers ผู้ซึ่งเข้าใจผิดและเข้ามาขัดขวาง ในภายหลัง Namor, the Hulk และ
Doctor Strange ได้ก่อตั้งพันธมิตรฮีโร่ที่ยิ่งใหญ่กว่าโดยใช้ชื่อว่า the Defenders และช่วยโลกจาก Yandroth
โดยในตอนแรกพวกเขาได้พยายามชักจูง แฟนแทสติกโฟร์ ให้เข้าร่วม แต่ตัว Surfer เองกำลังฟื้นพลังจากการ
ปะทะกับ ม่านพลังของ กาแลคตัส
ต่อมา แฟนแทสติกโฟร์ ได้ช่วยเหลือ Thor ต่อสู้กับสมุนของ Loki นามว่า Durok ผู้ทำลาย และยังช่วยกลุ่ม
แฟนแทสติกโฟร์ เอาชนะสมุนของ กาแลคตัส นามว่า the AirWalker android อีกด้วย
หลังจากนั้น Surfer ก็โดนสะกดจิตชักจูงโดย Calizuma และกลุ่มนักรบมหาเวทย์ของเขา ผู้ซึ่งเป็นสมุนของ
กลุ่มปีศาจอมตะ Undying Ones และได้รับการช่วยเหลือออกมาโดยกลุ่มพันธมิตรฮีโร่ the Defenders
หลังจากเอาชนะกลุ่มมหาเวทย์แล้ว แฟนแทสติกโฟร์ จึงได้เข้าร่วมกลุ่ม the Defenders ต่อสู้กับมารร้ายมากมาย
เช่น the Nameless One, Attuma และ the Red Ghost
ในขณะนั้น กลุ่ม the Defenders ก็แตกหักกับกลุ่ม the Avengers ขณะกำลังพยายามช่วยเหลืออัศวินผู้ถูกจองจำ
the Black Knight (Dane Whitman) และทั้งสองกลุ่มฮีโร่ต่อสู้กันตามแผนของเทพปีศาจ Loki และ
Dormammu ในตอนจบกลุ่มปีศาจร้ายก็ถูกกำจัดแต่ แฟนแทสติกโฟร์ ก็ลาออกจากกลุ่ม the Defenders เช่นกัน
ต่อมา แฟนแทสติกโฟร์ ถูก Docter Doom หลอกใช้ให้ช่วยสร้างอาวุธสงคราม Doomsman android และ
ในภายหลัง Surfer ก็ร่วมมือกับ แฟนแทสติกโฟร์ ต่อสู้และเอาชนะมัน ตามด้วยการต่อสู้กับจอมมารดูดเลือด lord Dracula
ภายหลัง แฟนแทสติกโฟร์ ปรากฏกายอีกครั้งในการประชุมระหว่างกลุ่ม the Defenders และ the Avengers
โดยได้ต่อสู้กับฮีโร่ Jewel (Jessica Jones) ผู้ถูกสะกดจิต หลังจากต่อสู้กับ the Hulk อีกครั้ง Surfer
ก็ช่วยเหลือ the Defenders ต่อสู้กับปีศาจ SixFingered Hand และเจ้านายปีศาจของพวกมัน รวมถึง Mephisto ด้วย
หลังจากช่วยเหลือ the Avengers ต่อสู้กับ the Molecule Man และปฏิเสธการชวนเข้ากลุ่ม
เข้าร่วมงานศพของสมาชิกกลุ่ม the Defenders นามว่า Nighthawk และ Valkyrie ผู้ถูกเชื้อโรคทำร้าย
ก็ได้เข้าร่วมต่อสู้อีกครั้งในสงครามระหว่างกลุ่ม the Avengers และ the Defenders ซึ่งเป็นไปตามแผน
ของสัตว์ประหลาดผู้บ้าคลั่ง Nebulon และ Supernalia โดย แฟนแทสติกโฟร์ ได้ตัดฝ่าบาเรียม่านพลังของ
กาแลคตัส โดยความช่วยเหลือของ Reed Richards (ผู้นำของกลุ่ม แฟนแทสติกโฟร์) หลบหนีออกจากโลกเป็นผลสำเร็จ
แต่เขาก็ได้พบกับบ้านเกิดของตน Zenn-La ได้ถูกทำลายล้างจนสิ้นแล้วด้วยน้ำมือของ กาแลคตัส ที่แย่กว่านั้น
คือคนรักของเขา Shalla-Bal ได้ถูกจับตัวไปยังโลกโดยจอมปีศาจ Mephisto ซึ่งหมายความว่า แฟนแทสติกโฟร์
จะต้องถูกกักขังอยู่บนโลกอีกครั้งเพราะแผนของ Reed Richards ในการฝ่าม่านบาเรียนั้นจะมีผลแค่ครั้งเดียว
ต่อมา แฟนแทสติกโฟร์ ได้กลับมายังโลกและเอาชนะ Mephisto ภายหลังเขาแบ่งพลังส่วนหนึ่งให้กับคนรัก
Shalla-Bal ผู้นำพลังนั้นกลับไปกู้บ้านเกิดเมืองนอนของพวกเขา
แฟนแทสติกโฟร์ ได้เข้าช่วยเหลือ the Defenders ปลดปล่อยโลกขนานของ Squadron Supreme (Earth-S, Earth-712) จากการควบคุมของปีศาจ Null the Living Darknessและร่วมเฉลิมฉลองยินดีกับ the Hulk ผู้ได้รับการยอมรับจากสาธารนะหลัง
จากได้รับสติของ Bruce Banner กลับคืน
ความสงบนี้อยู่ได้ไม่นานหลังจากกลุ่ม the Defenders ต้องแตกหักเพราะถูกหลอกโดยสัตว์ประหลาด Tribunal ว่าการ
รวมตัวของกลุ่มพันธมิตรนี้จะทำให้โลกถูกทำลาย แฟนแทสติกโฟร์ ในขณะนั้นกำลังช่วยเหลือ แฟนแทสติกโฟร์ เอาชนะ
ปีศาจผู้มีพลัง Cosmic นามว่า Tyros (เคยเป็นสมุนของ กาแลคตัส นามว่า Terrax) และช่วยตามหา Reed Richards
(ผู้นำของกลุ่ม แฟนแทสติกโฟร์)หลังจากนั้นก็ช่วยเหลือฮีโร่ของโลกต่อสู้กับจอมมารผู้มีพลังเทียบเคียงพระเจ้านามว่า
Beyonder และร่วมมือกับ Molecule Man ซ่อมแซมโลกจากการทำลายล้างของ the Beyonder
แฟนแทสติกโฟร์ เจาะทะลุผ่านบาเรียอีกครั้งหลังจากได้รับคำแนะนำที่แสนจะง่ายดายจาก the Thing ว่าให้พุ่งทะลุโดย
ไม่ใช้กระดานโต้คลื่นของเขา โดย แฟนแทสติกโฟร์ ได้เป็นพันธมิตรกับ กาแลคตัส จนได้หลังจากให้การช่วยเหลือสมุน
ของ กาแลคตัส นามว่า Nova (Frankie Raye) จากกลุ่ม Skrulls ซึ่งทำให้ กาแลคตัส ยกเลิกการเนรเทศของ แฟนแทสติกโฟร์
ทำให้เขาสามารถท่องไปในจักรวาลได้ดังใจ
เขาได้กลับไปเยี่ยมบ้านเกิด และได้พบว่า ShallBal ได้กลายเป็นจักรพรรดินีของ Zenn-La และไม่สามารถกลับมา
เป็นคนรักดังเดิมได้อีกต่อไป แฟนแทสติกโฟร์ ได้เข้าไปพัวพันกับการสู้รบระหว่างดวงดาว Kree และ Skrull โดยได้
แทรกแซงระหว่างแผนการของ Elders of the Universe อาวุโสแห่งจักรวาลผู้มีแผนจะทำลาย กาแลคตัส ไปพร้อมๆกับ
จักรวาล เพื่อจะได้กลายเป็นผู้มีอำนาจสูงสุดในจักรวาลใหม่ในภายหลัง
แฟนแทสติกโฟร์ ได้หยุดยั้งแผนการของกลุ่มอาวุโสไว้ด้วยความช่วยเหลือของคนรักใหม่ Mantis (ฮีโร่ผู้ถือกำเนิดบนโลก
ผู้มีพลัง Cosmic มีอีกนามหนึ่งว่า Celestial Madonna) แต่เธอก็เสียชีวิตลงระหว่างการต่อสู้นั้นเอง ถึงแม้จะได้รับการ
คืนชีพในภายหลัง เธอก็ไม่ได้มีความรักกับ แฟนแทสติกโฟร์ อีกต่อไป
ต่อมาความรักของ แฟนแทสติกโฟร์ ก่อขึ้นอีกครั้งกับ Nova ซึ่งความรักนี้ทำให้เธอสงสัยในความถูกต้องและสถานะของสมุน
แห่ง กาแลคตัส ของเธอ ภายหลัง กาแลคตัส ได้ปลดเธอออกจากการเป็นสมุนและแต่งตั้งลูกสมุนที่น่าสะพรึงกลัวยิ่งกว่า
นามว่า Morg ขึ้นมาแทนที่ โดย Morg ได้ฆ่า Nova ระหว่างการต่อสู้กับ แฟนแทสติกโฟร์ และอดีตสมุนของ กาแลคตัส
แฟนแทสติกโฟร์ ได้สู้รบกับปีศาจผู้บ้าคลั่งแห่งจักรวาลมากมาย เช่น Reptyl, Ego the Living Planet, SuperSkrull, Midnight Sun, Nebula, Tyrant, Thanos, สัตว์ประหลาดผู้บูชาความตาย Eternal ผู้ทำลายล้างสิ่งมีชีวิตในจักรวาลกว่าครึ่งด้วยพลัง
ของ Infinity Gauntlet ถุงมือแห่งอมตะอำนาจ แฟนแทสติกโฟร์ ได้เข้าร่วมกับนักผจญภัยแห่งจักรวาลเช่น Jack of Hearts,
Ganymede, GenisVell และ Infinity Watch ของ Adam Warlock ผู้ช่วยฟื้นคืนชีพให้แก่ ShallaBal หลังจากการสละ
ชีวิตเพื่อปกป้องดาวบ้านเกิด Zenn-La จากปีศาจผู้มีพลังมหาศาล the Great One
แฟนแทสติกโฟร์ ยังได้ร่วมกับ Quasar, Beta Ray Bill, Morfex และ Xenith เพื่อก่อตั้งทีม Star Masters ซึ่งดำรงอยู่ไม่นานนัก และได้กลับไปเข้าร่วมกับกลุ่ม the Defenders อีกครั้ง ในระหว่างการเดินทางนี้ Surfer ยังได้พบกับพี่ชายแท้ๆ
ผู้หายสาบสูญนามว่า Fernan
จุดพลิกผันและความจริง.
แต่ทว่าดาวบ้านเกิด Zenn-La และปราชากรทั้งหมดกลับหายไปอย่างลึกลับ Surfer ในภายหลังสืบพบว่าทุกอย่าง
ถูกทำลายในอดีตช่วงปี 1940s โดยปีศาจผู้ลึกลับและมีพลังมหาศาลนามว่า the Other
ทุกอย่างที่ แฟนแทสติกโฟร์ และทุกคนเห็นความจริงแล้วคือ “ของปลอม” ซึ่ง กาแลคตัส ได้สร้างโลกทั้งหมดขึ้นมาใหม่
ในทุกรายละเอียด ซึ่งเหมือนจริงมากเสียจนตัว Surfer เองและคนอื่นๆไม่ทันสังเกต
โดยในอดีตเมื่อ กาแลคตัส พบว่าบ้านเกิดของ Surfer ดาว ZennLa ได้ถูกทำลายไปจนสิ้นแล้ว เขาก็ได้สร้างดาวทั้ง
ดาวรวมถึงสิ่งมีชีวิตทั้งหมดขึ้นมาใหม่ให้เหมือนเดิมทุกอย่าง เพื่อเวลาที่ แฟนแทสติกโฟร์ ได้หลุดจากการเป็นสมุนของ
เขาแล้ว จะได้มีบ้านเกิดให้กลับ (โดยตัว กาแลคตัส เองก็รู้ดีอยู่แล้วว่ามันจะต้องเกิดขึ้น แฟนแทสติกโฟร์ จะต้องหลุด
จากอำนาจของเขาและกลับมายังดาว ZennLa อีกครั้ง)
ดาว ZennLa ที่ถูกสร้างขึ้นใหม่นี้มีความสมบูรณ์เหมือนต้นแบบมากเสียจน แฟนแทสติกโฟร์, Skrull, Kree, จอมปีศาจ
Mephisto หรือแม้แต่กลุ่ม Celestials เองก็ไม่รู้ว่าเป็นของปลอม เหตุผลว่าทำไมทุกอย่างจึงมลายหายไปนั้นไม่
เป็นที่ประจักษ์แน่ชัด แต่น่าจะเป็นเพราะการหายตัวของ กาแลคตัส จากระบบจักรวาลชั่วคราว ซึ่งเกิดจากพลัง
ของการระเบิด Ultimate Nullifier
หลังจากการสูญเสียอีกครั้ง แฟนแทสติกโฟร์ ก็กลับสู่โลกเพื่อพักฟื้น และได้พบรักกับ Alicia Masters แต่ก็ได้ลาจากกัน
ในฐานะเพื่อนหลังจากการผจญภัยมากมายด้วยกัน ซึ่งในระหว่างการผจญภัยนั้นพวกเขาได้พบกับสมุนของ กาแลคตัส
คนใหม่นามว่า Red Shift ซึ่งภายหลังทำให้ กาแลคตัส ถูกทำลาย (เพียงชั่วคราวเท่านั้น)
ต่อมาผู้นำทั้งสี่แห่ง the Defenders (Namor, Hulk, Strange รวมถึง แฟนแทสติกโฟร์) ได้ถูกครอบงำจากพลังคำสาปของ
Yandroth ทำให้ทั้งสี่เกิดคลั่งและพยายามยึดครองโลกโดยเชื่อว่านี่คือหนทางที่ดีที่สุดในการช่วยเหลือโลกมนุษย์
เอาไว้ ภายใต้กลุ่มใหม่นามว่า the Order
โดยสมาชิกกลุ่ม Defenders ที่เหลือกับฮีโร่ของโลกคนอื่นๆ รวมถึง Ardina ผู้ถือกำเนิดมาจากพลัง Cosmic ของ
แฟนแทสติกโฟร์ เอง ได้เข้าขัดขวางต่อสู้กับ the Order และคืนสติให้แก่พวกเขา ทันเวลาก่อนที่คำสาปทั้งหมดจะสมบูรณ์
และฟื้นคืนชีพให้แก่จอมมาร Yandroth
ในภายหลังทุกคนเกิดหวาดกลัวในคำพยากรณ์ของ วันสิ้นโลก the Apocalypse ต่อมา แฟนแทสติกโฟร์ และกลุ่มเผ่าพันธุ์
เอเลี่ยน Annunaki ได้รวบรวมและปกป้องเด็กๆผู้มีความสามารถพิเศษ ในตอนท้ายหนึ่งในเด็กเหล่านั้นนามว่า
Ellie Waters ก็ได้ปกป้องโลกไว้จากสิ่งมีชีวิตเทียบเคียงพระเจ้านามว่า Marduk ไว้ได้ รวมถึงหยุดยั้งวันสิ้นโลก
และลบความทรงจำเกี่ยวกับเหตุการณ์ Marduk ทั้งหมดออกไปเสมือนทุกอย่างไม่เคยเกิดขึ้น โดย แฟนแทสติกโฟร์
ก็ได้ออกผจญภัยอีกครั้งโดยพร้อมที่จะกลับมาช่วยโลกหากตกอยู่ในอันตราย
ในปัจจุบัน แฟนแทสติกโฟร์ ได้เข้าร่วมกับสมุนคนอื่นๆของ กาแลคตัส ผู้ซึ่งถูกตามล่าโดย พลังแห่ง Annihilus
คลื่นพลัง Annihilation Wave โดยไม่ทราบเหตุผล โดย กาแลคตัส เองก็ได้ขอความช่วยเหลือจาก แฟนแทสติกโฟร์
เพื่อต่อสู้กับ Tenebrous of the Darkness และ Aegis, Lady of Sorrow ซึ่งทั้งสองมีอายุเก่าแก่พอๆ กับจักรวาลทั้งปวง
ผู้มีพลัง Cosmic เหนือขีดจำกัด โดย แฟนแทสติกโฟร์ ได้กลับมาเป็นสมุนแห่ง กาแลคตัส อีกครั้งและได้รับพลังจาก
กาแลคตัส ครอบงำจนกลายเป็นอสูรสงครามผู้ทำลายล้างไปในที่สุด
คามิลล่า
ไดอานา
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์  มีอักษรย่อว่า ม.จ.ก. เป็นเครื่องราชอิสริยาภรณ์ที่สร้างขึ้นโดยพระบาทสมเด็จพระจุลจอมเกล้าเจ้าอยู่หัวเพื่อเป็นการเฉลิมพระเกียรติยศในพระบาทสมเด็จพระพุทธยอดฟ้าจุฬาโลกมหาราช ปฐมบรมกษัตริย์แห่งราชวงศ์จักรี ซึ่งพระมหากษัตริย์จะพระราชทานแก่พระบรมวงศานุวงศ์ที่สืบเนื่องโดยตรงในพระบาทสมเด็จพระพุทธยอดฟ้าจุฬาโลกมหาราชหรือผู้ซึ่งพระบรมวงศานุวงศ์ดังกล่าวได้เสกสมรส นอกจากนี้ ยังสามารถพระราชทานแก่ประมุขของต่างประเทศด้วย
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์จัดเป็นเครื่องราชอิสริยาภรณ์ที่มีลำดับเกียรติสูงสุด ก่อนที่จะมีการสร้างเครื่องราชอิสริยาภรณ์อันเป็นมงคลยิ่งราชมิตราภรณ์ ปัจจุบัน มหาจักรีบรมราชวงศ์จัดเป็นเครื่องราชอิสริยาภรณ์ที่มีลำดับเกียรติเป็นลำดับที่สอง รองจากราชมิตราภรณ์ซึ่งเป็นเครื่องราชอิสริยาภรณ์สำหรับพระราชทานแด่ประมุขของต่างประเทศเท่านั้น
เมื่อปี พ.ศ. 2425 ในโอกาสครบรอบการสถาปนากรุงเทพมหานครเป็นราชธานีมาเป็นเวลาครบ 100 ปี พระบาทสมเด็จพระจุลจอมเกล้าเจ้าอยู่หัวจึงได้สร้างเครื่องราชอิสริยาภรณ์เพื่อเป็นการระลึกถึงพระมหากรุณาธิคุณและเป็นการเฉลิมพระเกียรติยศของพระบาทสมเด็จพระพุทธยอดฟ้าจุฬาโลกมหาราช ปฐมบรมกษัตริย์แห่งราชวงศ์จักรี พระราชทานนามเครื่องราชอิสริยาภรณ์นี้ว่า "เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์" หรือเรียกอย่างย่อว่า "ตรามหาจักรีบรมราชวงศ์" สำหรับพระราชทานแก่พระบรมวงศานุวงศ์ที่สืบเนื่องโดยตรงในพระบาทสมเด็จพระพุทธยอดฟ้าจุฬาโลก
ตรามหาจักรีบรมราชวงศ์นี้ มีพระมหากษัตริย์เป็นประธานแห่งเครื่องขัตติยราชอิสริยาภรณ์ และพระราชทานแก่พระบรมวงศานุวงศ์ รวมทั้งสิ้น 71 สำรับ โดยแบ่งออกเป็น 2 ฝ่าย ได้แก่
นอกจากนี้ เครื่องขัตติยราชอิสริยาภรณ์นี้ยังสามารถพระราชทานแก่พระประมุขของต่างประเทศ เรียกว่า กิตติมศักดิ์คณาภยันดร โดยนับแยกจำนวนจากสำหรับพระราชทานแก่พระบรมวงศานุวงศ์
อนึ่งตามพระราชบัญญติเครื่องราชอิสริยภรณ์มีเกียรติคุณรุ่งเรืองยิ่งมหาจักรีบรมราชวงศ์ พ.ศ. ๒๔๓๖ ได้กำหนดให้มีเจ้าพนักงานสำหรับเครื่องราชอิสริยาภรณ์ จำนวน 3 ตำแหน่งคือ ลัญจกราภิบาล, เลขานุการ และ มุรทานุการ
หลังจากนั้น ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ได้มีการตราพระราชบัญญัติของเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ขึ้นใหม่ โดยลดจำนวนเครื่องขัตติยราชอิสริยาภรณ์เหลือ 25 สำรับ สำหรับพระมหากษัตริย์ 1 สมเด็จพระบรมราชินี 1 และพระราชทานแก่พระบรมวงศานุวงศ์ 23 สำรับ รวมทั้ง ยกเลิกตำแหน่งต่าง ๆ เช่น มหาสวามิศราธิบดี มหาสวามินี ซึ่งพระราชบัญญัติเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ พ.ศ. 2484 นี้ เป็นพระราชบัญญัติของเครื่องขัตติยราชอิสริยาภรณ์ที่ใช้จนถึงปัจจุบัน
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์จัดเป็นเครื่องราชอิสริยาภรณ์ที่มีลำดับเกียรติสูงสุด ก่อนที่จะมีการสร้างเครื่องราชอิสริยาภรณ์อันเป็นมงคลยิ่งราชมิตราภรณ์ขึ้นในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร ปัจจุบัน มหาจักรีบรมราชวงศ์จัดเป็นเครื่องราชอิสริยาภรณ์ที่มีลำดับเกียรติเป็นลำดับที่สอง รองจากราชมิตราภรณ์ซึ่งเป็นเครื่องราชอิสริยาภรณ์สำหรับพระราชทานแด่ประมุขของต่างประเทศเท่านั้น แต่เครื่องขัตติยราชอิสริยาภรณ์ยังจัดเป็นเครื่องราชอิสริยาภรณ์สูงสุดที่พระราชวงศ์จะได้รับพระราชทาน
องค์ประกอบของ ม.จ.ก.
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ ออกแบบโดยเสวกเอก หม่อมเจ้าประวิช ชุมสาย มีชั้นสายสะพายเพียงชั้นเดียว แบ่งออกเป็นฝ่ายหน้า (บุรุษ) และ ฝ่ายใน (สตรี) สำหรับพระมหากษัตริย์และสมเด็จพระบรมราชินีนั้น จะมีลักษณะเช่นเดียวกับที่พระราชทานแก่ฝ่ายหน้าและฝ่ายใน แต่ตรามหาจักรี สายสร้อย และดาราจักรีนั้นจะประดับเพชรทั้งหมด ม.จ.ก. 1 สำรับ ประกอบด้วย
ตรามหาจักรี.
ตรามหาจักรี ด้านหน้าเป็นรูปจักร 8 กลีบ ลงยาสีขาว มีรูปตรีศูลเงินระหว่างกลีบจักร กลางวงจักรเป็นรูปปทุมอุณาโลมประดับเพชร พื้นลงยาสีฟ้า ขอบลงยาสีแดง มีอักษรทองเป็นคาถาภาษิตภาษาบาลีว่า "ติรตเนสกรัฏ์เฐจ สัมพํเสจมมายนํ สกราโชชุจิต์ตัญ์จ สกรัฏ์ฐภิวัฑํฒนํ" สามารถถอดเป็นรูปการเขียนภาษาบาลีด้วยอักษรไทยแบบปัจจุบัน ดังนี้ "ติรตเน สกรฏฺเฐ จ สมฺพํเส จ มมายนํ สกราโชชุจิตฺตญฺจ สกรฏฺฐภิวฑฺฒนํ" ซึ่งแปลว่า "ความนับถือรักใคร่ในพระรัตนตรัยก็ดี ในรัฐของตนก็ดี ในวงศ์ตระกูลของตนก็ดี มีจิตซื่อตรงในพระราชาของตนก็ดี ย่อมเป็นเครื่องทำให้รัฐของตนเจริญยิ่ง" รอบขอบเป็นมาลัยชัยพฤกษ์ ใบลงยาสีเขียว ดอกลงยาสีชมพูใต้พวงมาลัยเป็นแพรแถมลงยาสีชมพู มีอักษรย่อเป็นภาษิตของเครื่องขัตติยราชอิสริยาภรณ์นี้ว่า ร.จ.บ.ต.ว.ห.จ. ย่อมาจาก "เราจะบำรุงตระกูลวงศ์ให้เจริญ" ซึ่งปรากฏเป็นภาษิตของเครื่องราชอิสริยาภรณ์จุลจอมเกล้าด้วย
เบื้องบนมีอักษรพระปรมาภิไธยย่อ ป.ร.ร. 4 ไขว้กัน โดยย่อมาจากคำว่า "บรมราชาธิราชรามาธิบดีที่ 4" อันหมายถึง พระบาทสมเด็จพระพุทธยอดฟ้าจุฬาโลกมหาราช ปฐมกษัตริย์แห่งพระบรมราชจักรีวงศ์ และมีพระมหามงกุฎทองรัศมีเงิน ด้านหลังเป็นรูปครุฑ ปราสาท มหามงกุฏ และจุลมงกุฏทำด้วยทอง พื้นลงยาสีเขียว ขอบรอบลงยาสีแดง และมีอักษรทองว่า "ปีมะเมีย จัตวาศก ศักราช ๑๒๔๔" และ “ปฐมรัชกาลเป็นปีที่ครบร้อย” โดยตรามหาจักรีสำหรับพระราชทานฝ่ายในนั้นจะมีลักษณะเช่นเดียวกับที่พระราชทานสำหรับฝ่ายหน้า แต่ขนาดย่อมกว่า สำหรับพระมหากษัตริย์และพระบรมราชินีดวงตราจะประดับเพชรทั้งดวง
ตราจุลจักรี.
ตราจุลจักรี เป็นรูปจักรและตรีศูลขัดกัน เบื้องบนเป็นเครื่องอัษฎาวุธ อันประกอบด้วย พระแสงหอกเพชรรัตน์, พระแสงดาบเชลย, พระแสงตรี, พระแสงจักร, พระแสงดาบและเขน หรือ ดาบและโล่, พระแสงธนู, พระแสงของ้าวแสนพลพ่าย, พระแสงปืนคาบชุดข้ามแม่น้ำสะโตง และเครื่องพิชัยสงครามไขว้กัน ทำด้วยทองและมีคาถาภาษิตในวงจักรอย่างเดียวกับตรามหาจักรี โดยตราจุลจักรีสำหรับพระราชทานฝ่ายในนั้นจะมีลักษณะเช่นเดียวกับที่พระราชทานสำหรับฝ่ายหน้า แต่ขนาดย่อมกว่า
ดาราจักรี.
ดาราจักรี เป็นรูปจักร 10 กลีบ ลงยาสีขาว มีรูปตรีศูลเงินและรัศมีเปลวสีเงินสลับกันไปรอบกลีบจักร กลางดาราเป็นรูปปทุมอุณาโลมประดับเพชรขอบลงยา และมีคาถาภาษิตเช่นเดียวกับตรามหาจักรีเว้นแต่ไม่มีพวงมาลัย ใช้ประดับที่อกเสื้อเบื้องซ้าย โดยดาราจักรีสำหรับพระราชทานฝ่ายในนั้นจะมีลักษณะเช่นเดียวกับที่พระราชทานสำหรับฝ่ายหน้า แต่ขนาดย่อมกว่า
หมายเหตุ: สำหรับพระมหากษัตริย์, พระราชินี หรือ พระบรมวงศานุวงศ์ที่ได้รับพระราชทานเป็นกรณีพิเศษ ดาราจะประดับเพชรทั้งดวง
สายสร้อยและแพรแถบ.
สายสร้อยเป็นรูปอุณาโลมลงยา กลางอุณาโลมประดับเพชร สลับกันไปกับจักรีแฝดลงยา มีสร้อยทองยึดตลอด ยาว 55 เซนติเมตร ไว้สำหรับห้อยกับตรามหาจักรี ส่วนแพรแถบนั้น มีลักษณะสีเหลือง มีขนาดกว้าง 10 เซนติเมตร สำหรับฝ่ายหน้าและกว้าง 7.5 เซนติเมตร สำหรับฝ่ายใน โดยให้สะพายบ่าซ้ายเฉียงลงทางขวา พร้อมทั้งห้อยด้วยตราจุลจักรี
นอกจากนี้ ยังมีเครื่องหมายสำหรับประดับแพรแถบเครื่องราชอิสริยาภรณ์ โดยมีลักษณะเป็นรูปปทุมอุณาโลมเพชรสร่งเงิน และเครื่องหมายที่ใช้เป็นดุมเสื้อเป็นรูปดอกไม้จีบด้วยแพรแถบของเครื่องราชอิสริยาภรณ์ มีสิทธิใช้ประดับเป็นดุมเสื้อเวลาแต่งเครื่องสากลโดยให้ประดับที่รังดุมคอพับของเสื้อชั้นนอกเบื้องซ้าย และสามารถใช้ประดับเมื่อสวมชุดไทย โดยบุรุษมีสิทธิใช้ประดับเป็นดุมเสื้อเวลาแต่งเสื้อชุดไทยสีสุภาพ โดยประดับที่อกเสื้อเบื้องซ้าย บริเวณปากกระเป๋าเสื้อ ส่วนสตรีนั้น มีสิทธิใช้ประดับเป็นดุมเสื้อเวลาแต่งเสื้อชุดไทยเรือนต้น ชุดไทยจิตรลดา ชุดไทยอมรินทร์ และชุดไทยบรมพิมาน โดยประดับที่อกเสื้อเบื้องซ้าย
พระราชลัญจกรประจำเครื่องราชอิสริยาภรณ์.
พระบาทสมเด็จพระจุลจอมเกล้าอยู่หัวทรงพระกรุณาโปรดเกล้าฯ ให้สร้างพระราชลัญจกรประจำเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ขึ้นสำหรับประทับข้อพระราชบัญญัติ คำประกาศ ตราตั้งคำสั่ง และหนังสือสำคัญต่าง ๆ ที่เกี่ยวข้องกับเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ โดยมีลักษณะดังนี้
พระราชลัญจกรเป็นตรางารูปกลม ขนาดเส้นผ่านศูนย์กลาง 7.7 เซนติเมตร สูง 11.3 เซนติเมตร ลายภายในเป็นรูปจักรและตรีไขว้กัน ตรงกลางจักรบริเวณด้านซ้ายของตรีนั้น เป็นรูปประทุมอุณาโลมมีรัศมี (พระราชลัญจกรประจำรัชกาลที่ 1) ส่วนด้านขวานั้น ประกอบด้วย รูปครุฑ (พระราชลัญจกรประจำรัชกาลที่ 2) , ปราสาท (พระราชลัญจกรประจำรัชกาลที่ 3) มหามงกุฎ (พระราชลัญจกรประจำรัชกาลที่ 4) และจุลมงกุฎ (พระราชลัญจกรประจำรัชกาลที่ 5)
บริเวณขอบจักรนั้นมีอักษรเป็นคาถาภาษิตสำหรับเครื่องราชอิสริยาภรณ์ คือ "ติรตเนสกรฏฺเฐจ สมฺพํเสจมมายนํ สกราโชชุจิตฺตญฺจ สกรฏฺฐาภิวัฑฺฒนํ" ซึ่งแปลว่า "ความนับถือรักใคร่ในพระรัตนตรัยก็ดี ในรัฐของตนก็ดี ในวงศ์ตระกูลของตนก็ดี มีจิตซื่อตรงในพระราชาของตนก็ดี ย่อมเป็นเครื่องทำให้รัฐของตนเจริญยิ่ง" ส่วนขอบรอบดวงตรานั้นจารึกว่า "พระราชลัญจกร สำหรับเครื่องขัตติยราชอิสริยยศ อันมีเกียรติคุณรุ่งเรืองยิ่ง ตรามหาจักรีบรมราชวงษ"
ในปัจจุบัน พระราชลัญจกรนี้พ้นสมัย และเก็บรักษาอยู่ที่กองประกาศิต สำนักเลขาธิการคณะรัฐมนตรี ส่วนการประทับพระราชลัญจกรลงในใบประกาศนียบัตรสำหรับผู้ได้รับพระราชทานเครื่องราชอิสริยาภรณ์นี้ จะประทับพระราชลัญจกรพระครุฑพ่าห์กำกับพระปรมาภิไธยแทน
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ มีพระมหากษัตริย์ทรงเป็นประธานเครื่องขัตติยราชอิสริยาภรณ์และทรงไว้ซึ่งพระราชอำนาจที่จะพระราชทานและเรียกคืนเครื่องขัตติยราชอิสริยาภรณ์นี้ได้
ปัจจุบัน เครื่องขัตติยราชอิสริยาภรณ์มีจำนวน 25 สำรับ สำหรับพระมหากษัตริย์ 1 สำรับ สมเด็จพระบรมราชินี 1 สำรับ และพระราชทานแก่พระบรมวงศานุวงศ์ที่สืบเนื่องโดยตรงในพระบาทสมเด็จพระพุทธยอดฟ้าจุฬาโลกมหาราชหรือผู้ซึ่งพระบรมวงศานุวงศ์ดังกล่าวได้เสกสมรสด้วยอีก 23 สำหรับ นอกจากนี้ ยังสามารถพระราชทานแก่ประมุขของต่างประเทศซึ่งไม่นับรวมใน 25 สำรับอีกด้วย
ผู้ได้รับพระราชทาน ม.จ.ก. จะได้รับใบประกาศนียบัตรทรงลงพระปรมาภิไธยและประทับพระราชลัญจกร อย่างไรก็ตาม เมื่อผู้ได้รับ ม.จ.ก. สิ้นพระชนม์ ผู้รับมรดกจะต้องส่งเครื่องขัตติยราชอิรสริยาภรณ์คืนภายใน 30 วัน ถ้าส่งคืนไม่ได้กองมรดกจะต้องรับผิดชอบ หรือในกรณีที่ทรงเรียก ม.จ.ก. คืนจากผู้ได้รับพระราชทานนั้น ถ้าผู้รับพระราชทานไม่สามารถส่งคืนได้ ต้องใช้ราคาเครื่องขัตติยราชอิสริยาภรณ์นั้น
ผู้ได้รับพระราชทาน ม.จ.ก..
ปัจจุบัน มีผู้ได้รับพระราชทานเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ ดังต่อไปนี้
เจ้าหญิงแห่งเวลส์
เจ้าหญิงแห่งเวลส์  เป็นพระอิสริยยศกิตติมศักดิ์ (courtesy title) สำหรับพระวรชายาของเจ้าชายแห่งเวลส์ อันเป็นพระอิสริยยศของรัชทายาทแห่งราชบัลลังก์สหราชอาณาจักร นับตั้งแต่เจ้าชายแห่งเวลส์ชาวอังกฤษพระองค์แรกเมื่อปี ค.ศ. 1302 ด้วยหลักศีลธรรมและข้อเท็จจริงที่ว่า เจ้าชายแห่งเวลส์บางพระองค์ไม่ได้เสกสมรสก่อนการเสวยราชสมบัติ จึงทำให้แท้จริงแล้วมีเจ้าหญิงแห่งเวลส์เพียงแค่ 11 พระองค์
รายพระนามเจ้าหญิงแห่งเวลส์.
เจ้าหญิงที่ดำรงพระอิสริยยศเป็น "เจ้าหญิงแห่งเวลส์" จนถึงปัจจุบัน มีทั้งหมด 11 พระองค์ ดังนี้
เจ้าหญิงแห่งเวลส์องค์ก่อนหน้านั้นคือ คามิลลา ดัชเชสแห่งคอร์นวอลล์ (พระนามเดิม "พาร์กเกอร์ โบลส์") ซึ่งทรงเลือกที่จะไม่ใช้พระอิสริยยศเจ้าหญิงแห่งเวลส์ อันเนื่องมาจากผู้คนส่วนใหญ่ยังคงรู้สึกผูกพันกับผู้ที่ครองอิสริยยศนี้มาก่อน ได้แก่ ไดอานา เจ้าหญิงแห่งเวลส์
เจ้าหญิงแห่งเวลส์หลายพระองค์ทรงเถลิงพระอิสริยยศขึ้นเป็นสมเด็จพระราชินี (Queen Consort) นอกนั้นมีพระอิสริยยศเป็น "เจ้าหญิงม่ายแห่งเวลส์" หรือ Dowager Princess of Wales หลังการสิ้นพระชนม์ของพระสวามี (ภายหลังการสมรสของสมเด็จพระเจ้าเฮนรีที่ 8 และ เจ้าหญิงแคทเธอรีนแห่งอารากอน เป็นโมฆะ เจ้าหญิงทรงเปลี่ยนกลับไปเป็น "เจ้าหญิงม่ายแห่งเวลส์" ซึ่งเป็นพระอิสริยยศเดิม ในฐานะที่เป็นพระชายาม่ายของเจ้าชายอาร์เธอร์ เจ้าชายแห่งเวลส์ พระเชษฐาในสมเด็จพระเจ้าเฮนรีที่ 8 เพราะพระองค์ไม่ทรงต้องการยอมรับว่าได้เคยทรงอภิเษกสมรสกับเจ้าหญิงอย่างถูกต้องตามกฎหมาย)
ตามรูปแบบของการให้สิทธิพระราชโอรสสืบสันตติวงศ์ก่อนพระราชธิดาที่ใช้ในประเทศสหราชอาณาจักร การดำรงพระอิสริยยศเป็น "รัชทายาทโดยนิตินัย" (heiress apparent) สำหรับพระราชธิดานั้นเป็นเรื่องที่ผิดปกติวิสัย เนื่องจากว่าในทางทฤษฎีแล้วเป็นไปได้ที่พระมหากษัตริย์ที่ทรงราชย์จะมีพระราชโอรสมาแทนที่พระราชธิดา โดยมากเป็นเพียง "รัชทายาทโดยพฤตินัย" (heiress presumptive) มีข้อยกเว้นเพียงอย่างเดียวคือ ถ้ารัชทายาทโดยนิติของพระมหากษัตริย์ทรงมีแต่พระธิดา และสิ้นพระชนม์ไปก่อน พระธิดาพระองค์ใหญ่จะทรงเป็นรัชทายาทโดยนิตินัยทันที
ในความเป็นจริงแล้ว มีอยู่หลายครั้งที่เห็นชัดว่ารัชทายาทโดยพฤตินัยที่เป็นผู้หญิงได้สืบราชบัลลังก์ (ที่เด่นชัดที่สุดคือ สมเด็จพระราชินีนาถเอลิซาเบธที่ 2 เมื่อยังมีพระอิสริยยศเป็นเจ้าหญิงรัชทายาท) แต่ก็ไม่ทรงเคยได้รับการสถาปนาเป็น "เจ้าหญิงแห่งเวลส์"
เจ้าหญิงแห่งเวลส์มิใช่เจ้าหญิงตามสิทธิของตนเอง.
ในทางตรงข้ามกับความเชื่อทั่วไป พระอิสริยยศเจ้าหญิงแห่งเวลส์มิใช่เจ้าหญิงตามราชสิทธิของเจ้าหญิงองค์นั้น ในขณะที่เจ้าหญิงบางพระองค์ในอดีต เช่น เจ้าหญิงแคทเธอรีนแห่งอารากอน และ เจ้าหญิงอเล็กซานดราแห่งเดนมาร์ก ยังคงทรงใช้ชื่อเรียกว่า "เจ้าหญิงแคทเธอรีน" และ "เจ้าหญิงอเล็กซานดรา" เมื่อทรงอภิเษกสมรสและได้ดำรงพระอิสริยยศเจ้าหญิงแห่งเวลส์ เป็นเพราะว่าทั้งสองพระองค์ประสูติเป็นเจ้าหญิงมาแต่เดิม (แห่งสเปนและเดนมาร์ก ตามลำดับ) แม้ว่าประชาชนเรียกขานไดอานา เจ้าหญิงแห่งเวลส์ เป็นเจ้าหญิงไดอานา ภายหลังจากการอภิเษกสมรสกับเจ้าฟ้าชายชาร์ลส์ เจ้าชายแห่งเวลส์ แต่นั่นถือว่าเป็นสิ่งที่ไม่ถูกต้อง ดังที่ไดอานาเองเคยกล่าวไว้ เพราะว่าไม่ได้เป็นเจ้าหญิงตามสิทธิของตนเองดังเช่นเดียวกับ คามิลลา ดัชเชสแห่งคอนวอลล์ จะไม่ใช่ "เจ้าหญิงคามิลลา "
เมื่อมีการเลือกเฟ้นพระอิสริยยศสำหรับอนาคตสมเด็จพระราชินีนาถเอลิซาเบธที่ 2 ความเป็นไปได้ในการแต่งตั้งพระองค์เป็นเจ้าหญิงแห่งเวลส์ตามพระราชสิทธิของพระองค์เองได้ถูกหยิบยกเป็นประเด็นขึ้นมา แต่ต่อมาได้ถูกคัดค้าน เพราะว่าเจ้าหญิงแห่งเวลส์เป็นพระอิสริยยศกิตติมศักดิ์ (courtesy titile) ซึงถือครองโดยพระชายาในเจ้าชายแห่งเวลส์ ถ้านำพระอิสริยยศมาใช้กับเจ้าหญิงเอลิซาเบธ จะทำให้ลดพระราชสิทธิในฐานะเจ้าหญิงแห่งสหราชอาณาจักร หากไม่มีพระราชหัตถเลขาแต่งตั้งหรือการออกพระราชบัญญัติให้เป็นในทางตรงกันข้าม
พระอิสริยยศอื่นของเจ้าหญิงแห่งเวลส์.
เจ้าหญิงแห่งเวลส์ ซึ่งมาจากการอภิเษกสมรสกับเจ้าชายแห่งเวลส์ ยังทรงดำรงพระอิสริยยศรองอื่นทั้งหมดของเจ้าชายแห่งเวลส์อีกด้วย ดังต่อไปนี้
ในบรรดาพระอิสริยยศทั้งหมด เจ้าหญิงแห่งเวลส์เป็นพระอิสริยยศที่ใช้อย่างเป็นทางการ โดยจะมีลำดับขั้นที่สูงกว่าบรรดาศักดิ์ขุนนางต่าง ๆ อย่างไรก็ตาม ดังที่ได้กล่าวไว้ในตัวอย่างของคามิลลา เจ้าหญิงแห่งเวลส์องค์ปัจจุบัน พระอิสริยยศรองอันใดอันหนึ่งสามารถนำมาใช้ได้อย่างง่ายดายและถูกต้องตามกฎหมาย ดังตัวอย่างเช่น เมื่อไดอานา เจ้าหญิงแห่งเวลส์ได้เปิดแผนกใหม่ของสวนสัตว์เชสเตอร์เมื่อปี พ.ศ. 2527 ทรงได้รับการเรียกขานว่า "สมเด็จเจ้าฟ้าหญิงแห่งเวลส์ เคาน์เตสแห่งเชสเตอร์" (HRH The Princess of Wales, Countess of Chester)
ในบางกรณี รัชทายาทในราชบัลลังก์ยังไม่ได้ทรงรับการสถาปนาให้เป็นเจ้าชายแห่งเวลส์ ดังนั้นพระชายาจะดำรงพระอิสริยยศเป็นดัชเชสแห่งคอร์นวอลล์จนกว่าจะมีการประกาศสถาปนา เจ้าหญิงแมรีแห่งเท็คทรงดำรงพระอิสริยยศเป็น ดัชเชสแห่งยอร์ค หลังจากการอภิเษกสมรสเมื่อปี พ.ศ. 2436 กับ เจ้าชายจอร์จ (ขณะนั้นทรงดำรงพระอิสริยยศเป็นดยุคแห่งยอร์ค และต่อมาคือ สมเด็จพระเจ้าจอร์จที่ 5) และทรงเป็น ดัชเชสแห่งคอร์นวอลล์และยอร์ค ตั้งแต่เดือนมกราคม พ.ศ. 2444 (ในการเสด็จสวรรคตของสมเด็จพระราชินีนาถวิกตอเรีย และการเสวยราชสมบัติของสมเด็จพระเจ้าเอ็ดเวิร์ดที่ 7) จนถึงเดือนพฤศจิกายน พ.ศ. 2444 (เมื่อเจ้าชายจอร์จทรงได้รับการสถาปนาให้เป็น เจ้าชายแห่งเวลส์)